ইন ইয়র হাউজ ১৪: রিভেঞ্জ অব দ্য 'টেকার
ইন ইয়র হাউজ (এছাড়াও ইন ইয়র হাউজ: রিভেঞ্জ অব দ্য 'টেকার অথবা ইন ইয়র হাউজ ১৪ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত চতুর্দশ অনুষ্ঠান ছিল। এই অনুষ্ঠানটি ১৯৯৭ সালের ২০শে এপ্রিল তারিখে মার্কিন যুক্তরাষ্ট্রের নিউ ইয়র্কের রচেস্টারের রচেস্টার কমিউনিটি ওয়ার মেমোরিয়ালে অনুষ্ঠিত হয়েছে। প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে স্টোন কোল্ড স্টিভ অস্টিন একক ম্যাচে ব্রেট হার্টকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে ম্যানকাইন্ডকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে সাভিও ভেগা রকি মাইভিয়াকে কাউন্টআউটের মাধ্যমে পরাজিত করেছে।